קווין פארקר

קווין ריצ'רד פרקר (באנגלית: Kevin Richard Parker; נולד ב-20 בינואר 1986) הוא זמר, כותב שירים, מולטי-אינסטרומנטליסט ומפיק מוזיקלי אוסטרלי, הידוע בעיקר בזכות הפרויקט המוזיקלי שלו "טיים אימפלה", עבורו הוא כותב, מקליט ומפיק את המוזיקה אך ורק בעצמו (מלבד לכמה מקרים נדירים בהם נעזר בנגנים אחרים). בטקס פרסי המוזיקה של ARIA לשנת 2015 זכה בשני פרסים, טכנאי הקלטות של השנה ומפיק השנה, על עבודתו באלבום Currents.

בנוסף לעבודתו עבור טיים אימפלה, שימש פרקר כמתופף של פונד משנת 2009 ועד 2011. הוא נשאר המפיק שלהם, והוא עבד עם הלהקה באלבומי האולפן: Man, It Feels Like Space Again (2015), The Weather (2017) ו- Tasmania (2017) 2019). כמפיק, פרקר שיתף פעולה עם אמנים כמו מארק רונסון, ליידי גאגא, קניה וסט וטראוויס סקוט.

== ראשית חייו והקריירה ==
פרקר נולד בסידני, אך גר רוב חייו פרת', מערב אוסטרליה.<ref name="Kevin Parker interview"></ref> אביו של פרקר, ג'רי, נולד בזימבבואה ואמו, רוזלינד, מדרום אפריקה.<ref name="Citazine Interview"></ref> הוריו של פרקר נפרדו והתגרשו כשהיה בן 3. מגיל 12 הוא התגורר בקוטסלו עם אביו, אמו החורגת רונדה ואחיו למחצה האבהי סטיבן, ואילו אחיו הגדול, סטיוארט, התגורר בבריסביין (קווינסלנד). יש לו גם אחות למחצה צעירה מצד האם, הלן, מנישואיה השניים של אמו.

פארקר גדל עם תשוקה למוזיקה מגיל צעיר. אביו של פרקר "ניגן המון מוזיקה כתחביב" והיה "חלק גדול מההתפתחות המוזיקלית של קווין.<ref name="The Drone interview"></ref> הניסיון הראשון שלו לנגן בכלי היה כשליווה את אביו בגיטרה.

אביו של פרקר ניגן בבית הרבה סוגי מוזיקה בניהם: הביטלס, נערי החוף וסופרטרמפ.

בגיל 11 פארקר התחיל לנגן על תופים, ממש כמו אחיו, ובהמשך עשה "מוזיקה ממש מוזרה שחוזרת על עצמה וכמעט חסרת ז'אנר",<ref name="RolloGrady Interview"></ref> התחביב הזה הפך לאובססיה לפרקר ש"סתם עושה מוזיקה כל הזמן, מעולם לא עשיתי שיעורי בית, פשוט הייתי מבלה כל לילה במוסך בהקלטת מוזיקה."

בגיל 13, פרקר פגש את חברו, דומיניק סימפר, בשיעור המוזיקה שלהם במכללת ג'ון XXIII, פרת', איתו מצא קשר מוזיקלי. פרקר וסימפר התחילו לנגן שירים של Rage Against the Machine, Law Unwritten, Songk לוטו וקורן.<ref name="Lodown magazine interview"></ref><ref name="Did you know that Action Battle Team's Dan Debuf was almost a member of Tame Impala?"></ref> בשנות העשרה המאוחרות לחייו, פרקר גילה את אומני הרוק הפסיכדליים הרבים של שנות ה-60 וה-70 שהיו בעלי השפעה עצומה על המוזיקה שלו.

עד שהוא היה 18, פארקר היה "ניגן בסצנה המקומית" ובאותה עת כתב מוזיקת רוק כבד המושפעת מהרוק של תחילת שנות השבעים.

כנער צעיר, פארקר אומר שהיה לו תקופות בהן הוא חש אבוד ובודד. "לא היו לי חיי משפחה הכי נורמליים. לא היה לי בסיס איתן לחזור אליו, אז התמודדתי עם הרבה דברים לבד. ופשוט הייתי אבוד. אני זוכר פעם אחת, כשהייתי בן 15 או משהו כזה, צחצחתי שיניים ופשוט נשברתי בבכי. פשוט הרגשתי כל כך לבד."<ref></ref> פארקר סיפר גם איך הוא מרגיש שאלבומו של טיים אימפלה לשנת 2012 "Lonerism" "מאמת" הרבה מהרגשות שהיו לו כנער.

לימים עבד פרקר כעוזר משפטי, והעביר מסמכים מבית המשפט בפרת'. באותה עבודה היה כותב שירים בראשו בזמן השעמום, בהמשך הוא פרש מהתפקיד הזה.<ref name="BMA Mag Interview"></ref>

אביו של פארקר תמיד הזהיר אותו מתעשיית המוזיקה. "אבי תמיד הזהיר אותי לא לבחור במוזיקה כקריירה". הוא די דאג ואמר "אם אתה עושה מוזיקה בתור עבודה, אז זה יהרוס את הקסם שלה. זה לא יהיה מסתורי וכיפי יותר, זה יהיה כמו עבודה". פרקר האמין במה שאביו אמר לו' הוא התחיל ללמוד באוניברסיטה לתקופה מסוימת והחל ללמוד הנדסה. "רציתי לרצות את אבי בצורה מסוימת,

לא היה לי מושג מה אני רוצה לעשות, כי לא נהנתי משום דבר שהוא לא מוזיקה"."<ref name="Melbourne Uni interview"></ref> פרקר אמר "שנאתי את זה, ויום אחד החלטתי לעבור לאסטרונומיה. ידעתי שאהיה עני ורציתי ללמוד משהו כיף."

בדרכו לבחינת האסטרונומיה האחרונה התקשרו לפארקר מחברת ההקלטות Modular Recordings וביקשו להחתים אותו על חוזה הקלטות. לאחר השיחה, פרקר סובב את מכוניתו מהבחינה ונסע הביתה כדי להמשיך להפיק מוזיקה.<ref name="Pitchfork Reviews interview"></ref>

בזמן שפרקר הקליט את אלבומו הראשון, אביו נפטר, לאחר מאבק של שנה בסרטן. למותו של אביו הייתה השפעה "מסיבית", הוא אומר. "זו הייתה תקופה מוזרה, מאוד מבלבלת, ולא באמת ידעתי מה לעשות בה."<ref>http://www.theage.com.au/good-weekend/out-of-this-world-20150626-ghwchk</ref>

== קריירה ==
פארקר הוא חלק מסצנת המוזיקה של פרת', שם הוא מנגן בלהקות שונות בנוסף לפרויקט הראשי שלו, "טיים אימפלה". בהערה על כך אמר פרקר "זו סצנה ממש שקטה ומופרדת משאר אוסטרליה"<ref name="KEXP Interview"></ref>.

=== The Dee Dee Dums ===
בשנת 2005 הקים פארקר להקה בשם The Dee Dee Dums, (שיהפוך לבסיס של Tame Impala) . די די דומס השיגו כמה שבחים מקומיים, זכו במקום השני בטורניר AmpFest 2005<ref></ref> וזכו במקום השלישי בהמשך אותה השנה בגמר המדינה של הדבר הגדול הבא.<ref></ref>

בסוף 2007, פארקר שינה את שמה של הלהקה ל"טיים אימפלה", וגייס את ג'יי ווטסון לתופים.<ref></ref>

לפני שגייס את ג'יי ווטסון לתופים, ווטסון נהג "ללכת לצפות ב"The De De Dums" כל הזמן.

הייתי "מהמעריצים המורעלים שלהם". ידעתי שזו להקה מדהימה. הם היו הלהקה האהובה עליי בפרת '. אני חושב שאמרתי לקווין פעם שהם היו ב-20 הלהקות האהובות עלי אי פעם."<ref name="Jay Watson Rip It Up Interview"></ref>
לאחר מכן הצטרף ווטסון כמתופף, כיום ווטסון מנגן על הסינתיסייזרים.

=== טיים אימפלה ===
פארקר מופיע בשנת 2011
Tame Impala היא להקת הרוק הפסיכדלית של פארקר. קווין פארקר כותב את כל המוזיקה לבדו ומקליט כמעט את כל המוזיקה של "טיים אימפלה" (ישנן מספר הקלטות בהן ג'י ווטסון היה מעורב), כיום קווין מנגן בגיטרה ושר בהופעות, וחבריו הקרובים ג'י ווטסון, דומיניק סימפר, קאם אייברי וג'וליאן ברבגאיו מלווים אותו.

Tame Impala הוא פרויקט ההקלטות האישי והבלעדי של פארקר, הוא מקליט, מפיק, מעבד ומלחין כמעט כל צליל בפרויקט הזה.<ref></ref>

בשנת 2008, פרקר חשף: "מרבית השירים ב- EP הראשון מעולם לא נועדו להישמע על ידי שאר האנשים בעיר פרת', קל וחומר שאר העולם. הם הוקלטו רק למען האזנה שלי ושל החבר'ה."

לאחר הופעות רבות בשנת 2008 ו-2009, בשנת 2010 אלבום הבכורה של "טיים אימפלה", Innerspeaker יצא לאור, הוא זכה בפרסJ<ref name="J Awards 2011"></ref> ובפרס הרולינג סטון<ref name="Rolling Stone Awards 2011"></ref> עבור אלבום השנה, ו-5 מועמדויות ב-ARIAs.

היכולת של פרקר לקחת אלמנטים רבים משנות הרוק הפסיכדליות של שנות השישים, ולתת לו טוויסט מודרני מובהק, יצרה צליל חדש ומקורי שזכה לשבחים רבים.<ref name="Innerspeaker Pitchfork Review"></ref> פארקר גם זכה בפרס WAMI לגיטריסט הטוב ביותר<ref name="WAMI Awards 2011"></ref> ופרס ה-APRA לשיר פורץ הדרך של השנה.<ref name="BRSotYNom2011"></ref>

"Lonerism" יצא לאור ב־5 באוקטובר 2012 וזכה לביקורות חיוביות רבות.<ref name="Tame Impala release Apocalypse Dreams"></ref> כשדיבר על הכיוון של האלבום החדש, אמר פרקר כי "Lonerism" היא המוזיקה שהרגשתי כאילו רציתי לעשות במהלך Innerspeaker, אבל הרגשתי שזאת קפיצה רבה מדי. כשעשיתי את Innerspeaker הרגשתי שאני צריך להכין אלבום עם גיטרות בלבד, ולא להשתמש בסינתיסייזרים.

בטקס פרסי ה-ARIA לשנת 2015 זכה בשני גביעים, טכנאי ההקלטות של השנה ומפיק השנה, על עבודתו בפרויקט "Currents".

ביולי 2015, הקבוצה זכתה בשלוש קטגוריות נוספות בטקס: אלבום השנה, להקת השנה ואלבום הרוק הטוב ביותר.<ref name="ARIA List">ARIA Music Awards for Tame Impala:
</ref> ב־30 במרץ 2019 הלהקה הופיעה בשידור חי ב"סאטרדיי נייט לייב".

ב־13 באפריל 2019 "טיים אימפלה", הופיעו כהדליינרים ראשיים בפסטיבל המוזיקה והאמנויות של עמק Coachella . ב־28 ביוני 2019 הלהקה הופיעה כהדליינרים ראשיים בפסטיבל גלסטונברי.

=== Pond ===
פארקר הצטרף ל-Pond בסוף 2009, לאחר שגויס על ידי חברי "טיים אימפלה", ג'יי ווטסון וניק אלברוק.<ref name="Pond - Like Tame Impala, But Not"></ref> פארקר הצטרף בהמשך לפונד גם באולפן על תופים ובתור מפיק.<ref name="Pond - Beard, Wives, Denim"></ref>

מאוחר יותר החליף אותו בתופים קמרון אייברי.<ref name="Pond with Damo Suzuki"></ref> פרקר הפיק גם את האלבומים "Hobo Rocket" (2013), "Man It Feels Like Space Again" (2015), "The Weather" (2017) ו-"Tasmania" (2019).

===שיתופי פעולה נוספים===
פארקר שיתף פעולה עם מארק רונסון בשירים "Daffodils", "Summer Breaking " ו-"Leaving Los Feliz" באלבום של רונסון, "Uptown Special".

פארקר עבד עם ליידי גאגא באלבומה "ג'ואן" ובנוסף לכך עבד עם גורילז על הסינגל "New Gold".

== חיים אישיים ==
ב־11 בפברואר 2019 התחתן פרקר עם חברתו סופי לורנס בכרם במערב אוסטרליה.
ב-2021 נולד להם ילד.<ref></ref>

== ציוד מוזיקלי וצליל ==
פארקר עם הגיטרה הראשית שלו, [[ריקנבאקר]]
הצליל של פארקר נשען מאוד על דוושות אפקטים שונים כדי להשיג את גוני הגיטרה הייחודיים לו.

=== גיטרות ===
המוזיקה של פארקר מושפעת מאוד מהרוק הפסיכדלי.
פארקר מכוון את הגיטרות שלו בכייוון D כדי להקל על מתח המיתרים ולהתנסות בצלילים השונים שהכיוונון מציע.

==קישורים חיצוניים==

==הערות שוליים==

קטגוריה:זמרים-יוצרים אוסטרלים
קטגוריה:אוסטרלים שנולדו ב-1986